Siin ei ole muidugi üht rahvust tahetud halvustada, teist ülistada, siin on Herberstein süsteeme hinnanud. Herberstein oli kogenud diplomaat ja aristokraat. Mis ta kirjutab Moskva tsaari ümbrusest, on heatahtlik objektiviteet; ei ole mingit põhjust arvata, et oleks ta vähem objek­tiivne Novgorodi ja Pihkva endiste olude arvustamisel. H. oli palju käinud ja palju näinud nii rahvaid kui ka valit­susi, tema võrdleval märkusel on seda enam kaalu.